Udgravningen af Nonnebakken er den første af en række udgravninger, der tilsammen skal blotlægge præcis, hvor meget ældre Odense egentlig er.

En velholdt borg i byen

"Vi har fået nogle nye detaljer om volden og borgens indre. Når vi har lavet analyser af vores fund, kan vi lave en meget mere præcis datering" Mads Runge, overinspektør, Odense Bys Museer

- Det er vigtigt, at man får Odense sat ind i den rigtige ramme. De her tidlige byer fra slutningen af vikingetiden, som Odense er en del af, de spiller en vigtig rolle i statsdannelsen, mener Mads Runge.

Vikingeborgen er en såkaldt ringborg og struktureret som Trelleborg. Borgen i Odense var 120 meter i indre diameter. Arkæologerne finder borgen attraktiv, fordi den stadig er usædvanlig velbevaret. For eksempel står borgmuren den dag i dag i en meters højde næsten hele vejen rundt.

- Vi har fået nogle nye detaljer om volden og borgens indre. Når vi har lavet analyser af vores fund, kan vi lave en meget mere præcis datering, siger Mads Runge.

Læs også : Museums-udgravninger er populære udflugtsmål

Udgravningen af Nonnebakken bliver ledet af Odense Bys Museer. Arbejdet har allerede åbenbaret flere interessante fund. Det, sammenholdt med at borgen stadig står nogenlunde velholdt, gør, at museerne håber, at borgen kan blive en ny turistattraktion i Odense.